Тинчурин театры артистлары гел иҗатта

	Кәрим Тинчурин исемендәге Татар дәүләт драма һәм комедия театрының репертуары бик бай, нәни балалардан башлап өлкән буын кешеләренә туры килерлек спектакльләр уйнала.  Әлеге спектакльләр театр бинасында дисеңме, я булмаса республика һәм илебезнең төрле төбәкләрендә уйнала. 	 Әйтик, шушы көннәрдә генә дә  күпме вакыйга булды. Столбище бистәсендә ике спектакль куелды. Берсе, балалар өчен Шамил Фәрхетдиновның өр-яңа “Тылсымлы арена” әкияте булса, икенчесе, инде ничә еллар зур уңыш белән бара торган “Гомер буе сине көтәм” спектакле.

Ә театрда, инде күркәм традициягә әверелеп баручы, мәгънәле даталарда спектакль алдыннан концерт кую оештырылды. Бу юлы махсус кунагыбыз танылган юмор остасы Әбри Хәбриев иде. Анда театрыбызның танылган артисткасы Айсылу Мөсалләмова, реклама бүлеге хезмәткәрләре Айгөл Закирҗанова һәм Татарстанның атказанган артисты Илсур Мортаза  катнашты. Бу чараны оештыручы да Илсур Мортаза. Кичәне “Беренче мәхәббәт”  спектакле дәвам итте.     
	---	
Тинчурин театры

	№ --- | 03.04.2023	


